313 



her styrte med Brag Jordmasser sammen, medens andre, 

 der herved berøves Støttepunktet, pludselig følge efter 

 dem med frygtelig Larm. Falder den mægtige Straale 

 skraat paa Foden af en Sten, slynges denne ofte højt op 

 i Luften. 



Da Slangerne, gjennem hvilke Vandet strømmer, ere 

 bevægelige, kan man give dem hvilken Retning man vil. 

 Ved den nederste Ende af hver Slange er der fastgjort 

 St stærkt Jern- eller Messingrør, ligt et Kanonløb, hvis 

 Gjennemsnit er fra 4 — 10 Tommer. Aabningen er dog 

 stedse fortil noget mindre end bagtil for at forhøje 

 Straalens Magt, der altid er saa stor, at den øjeblikke- 

 lig dræber det Menneske eller Dyr, som den træffer 

 paa sin Vej. Straalen kan paa Grund af den kanon- 

 lignende Jernmunding gives en hvilkensomhelst Retning 

 og baade ledes i Vejret og nedad mod Jorden. 



Den hydravliske Proces er forbunden med mange 

 Farer for dem, der ere beskjæftigede med den, og har 

 aarlig medført et ikke ganske ubetydeligt Antal Ulykkes- 

 tilfælde. Man kan nemlig aldrig med Sikkerhed be- 

 stemme forud, hvor stor Virkning et Antal mod en 

 Bakkeskraaning ledede Straaler udøve. Ofte styrte saa 

 store Masser paa engang ned, at de begrave de Arbej- 

 dere, som opholde sig ved Slangens Munding, hvem da 

 deres Kammerater, men tidt for silde, ved Hjælp af en 

 anden Straale søge at fri ud af deres farlige Stilling. 



Den hydravliske Proces udkræver kun faa Arbejds- 

 kræfter og yder desuagtet forbavsende Resultater, om 

 Vinteren endnu større end om Sommeren, fordi Jorden i 

 den kolde Aarstid, da der falder megen Regn, allerede 

 er mere eller mindre løs og A^aad, saa at Vandstraalen 

 da saa meget hurtigere opløser den. Desuden søger man 



